Հինգշաբթի, Մայիս 31, 2018-ին, Ուաթըրթաունի Հայ Կրթական եւ Մշակութային Կեդրոնի սրահին մէջ կայացաւ իւրայատուկ ձեռնարկ մը, նուիրուած՝ Հայաստանի Անկախութեան հարիւրամեակին: Ձեռնարկին իւրայատկութիւնը կը կայանար, 1918 թուականին անկախացած հանրապետութեան պաշտօնական արխիւներէն նմոյշներ ցուցադրելուն մէջ, որոնց շարքին էր նաեւ այն գլխաւոր փաստաթուղթը, որ աւետած է հայկական անկախ պետութեան հիմնադրութեան մասին՝ Հայաստանի Հանրապետութեան անկախութեան հռչակագիրը: